CELEX: 52018PC0327
Language: hu
Date: 2018-05-02
Title: Javaslat A TANÁCS RENDELETE az Európai Unió saját forrásainak rendszerére vonatkozó végrehajtási intézkedések megállapításáról

EURÓPAI BIZOTTSÁG
            Brüsszel, 2018.5.2.
            COM(2018) 327 final
            2018/0132(APP)
            Javaslat
            A TANÁCS RENDELETE
            az Európai Unió saját forrásainak rendszerére vonatkozó végrehajtási intézkedések megállapításáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               
                  E javaslat célja, hogy az Európai Unió működéséről szóló szerződés 311. cikkének negyedik bekezdése alapján megállapítsa az Európai Unió saját forrásainak rendszeréről szóló tanácsi határozatra irányuló bizottsági javaslat
                     1
                   7. cikkében előírt végrehajtási intézkedéseket. A javasolt rendelet hatályon kívül helyezi és felváltja a 608/2014/EU, Euratom tanácsi rendeletet
                     2
                  . 
               
               
                  A javasolt új sajátforrás-határozat fenntartja és megreformálja a három meglévő saját forrást: a tradicionális saját forrásokat, a hozzáadottérték-adón alapuló saját forrás módosított változatát és a bruttó nemzeti jövedelmen alapuló saját forrást.
               
               
                  A sajátforrás-határozatra irányuló javaslat emellett bevezet három új saját forrást: a közös összevont társaságiadó-alaphoz kapcsolódót, az európai uniós kibocsátáskereskedelmi rendszeren alapulót és az újrafeldolgozatlan műanyag csomagolási hulladékon alapulót.
               
               
                  Ez a rendeletjavaslat az Unió saját forrásaival kapcsolatos összes gyakorlati intézkedést szabályozza. A javasolt rendelet a 608/2014/EU, Euratom rendelettel azonos szellemben észszerűsített eljárást határoz meg annak érdekében, hogy a sajátforrás-határozat által meghatározott kereten és korlátokon belül rugalmassá tegye a rendszert.
               
               
                  A javaslat olyan általános rendelkezéseket is tartalmaz, amelyek a saját források összes típusára alkalmazandók, és amelyek tekintetében különösen fontos a megfelelő parlamenti felügyelet. Ezek főként a bevételek ellenőrzésére és felügyeletére vonatkoznak, ideértve a kiegészítő jelentéstételi követelményeket, valamint a bizottsági ellenőrök kapcsolódó hatásköreit is.
               
               
                  E végrehajtási intézkedések mellett a javaslat az Európai Unió működéséről szóló szerződés 322. cikkének (2) bekezdésével összhangban szabályozza a saját forrásokból származó bevételeknek a Bizottság számára való rendelkezésre bocsátására vagy befizetésére vonatkozó módszereket és eljárásokat, valamint a szükség esetén a készpénzigények teljesítésére szolgáló intézkedéseket is. 
               
               
                  Ez a kezdeményezés annak a saját forrásokról szóló tágabb jogalkotási csomagnak a része, amelyet a Bizottság a 2021–2027-es időszakra vonatkozó többéves pénzügyi keretről szóló rendelettel együtt terjeszt elő
                     3
                  . A csomag az említett sajátforrás-határozatot, az új saját források rendelkezésre bocsátásáról szóló külön rendeletet,
                     4
                   és a hozzáadottérték-adón alapuló saját forrásokról szóló rendelet
                     5
                   módosítását
                     6
                   tartalmazza. A kezdeményezés nem része a Célravezető és hatásos szabályozás programnak.
               
               
                  A hatályos 608/2014/EU, Euratom rendelet a 2014/335/EU, Euratom határozat
                     7
                   9. cikke alapján megállapítja az Európai Unió saját forrásainak rendszerére vonatkozó végrehajtási intézkedéseket. A javasolt sajátforrás-határozat új saját forrásokat tartalmaz, 7. cikke pedig végrehajtási intézkedések előírásáról rendelkezik a következők tekintetében:
               
            
            
               a)a saját források összegének kiszámítására és megállapítására vonatkozó szabályok;
            
            
               b)a saját forrásokból származó bevétel ellenőrzéséhez és felügyeletéhez szükséges rendelkezés és intézkedések;
            
            
               c)a referenciaként használt bruttó nemzeti jövedelem, a bruttó nemzeti jövedelem kiigazítására vonatkozó rendelkezések, és a bruttó nemzeti jövedelem jelentős változásai esetén a kifizetésekre és kötelezettségvállalásokra vonatkozó felső határok újraszámítására vonatkozó rendelkezések;
            
            
               d)az éves költségvetési egyenleg kiszámítására és elszámolására vonatkozó eljárás.
            
            
               
                  Ezek alapján a Bizottság a következő elemek tekintetében javasol végrehajtási intézkedéseket:
               
            
            
               –a sajátforrás-határozat 2. cikke alapján létrehozott összes saját forrás, csakúgy, mint a jelenlegi 608/2014/EU, Euratom végrehajtási rendelet esetében, ideértve azok következő elemeit:
            
            
               lehívási mértékek;
            
            
               ellenőrzés és felügyelet;
            
         
         
            
               jelentéstételi követelmények; 
            
            
               a bizottsági ellenőrök hatásköre és kötelezettségei, valamint az ellenőrzések előkészítése és lefolytatása;
            
            
               bizottsági eljárás;
            
            
               –a többlet kiszámítása és elszámolása;
            
            
               –a referenciaként használt bruttó nemzeti jövedelem fogalommeghatározása, továbbá a nemzeti és regionális számlák európai rendszerében bekövetkező változások követésére vonatkozó rendelkezések, átvéve a jelenlegi 2014/335/EU, Euratom sajátforrás-határozatból.
            
            
               
                  A Bizottság javaslatát az 5. szakasz fejti ki részletesebben.
               
            
            
               •Összhang a szabályozási terület jelenlegi rendelkezéseivel
            
            
               
                  A sajátforrás-határozat jogalapja az Európai Unió működéséről szóló szerződés 311. cikkének harmadik bekezdése. A saját források rendszerére vonatkozó és az említett saját források rendelkezésre bocsátására vonatkozó végrehajtási intézkedések megállapításáról szóló jogi aktusok alapja a Szerződés 311. cikkének negyedik bekezdése és 322. cikkének (2) bekezdése.
               
               
                  E rendelet jogalapja a Szerződés 311. cikkének negyedik bekezdése. További hivatkozása az új sajátforrás-határozat 7. cikke (a 2014. évi sajátforrás-határozat 9. cikke). Végül, a rendelet kötődik a rendelkezésre bocsátásról szóló rendeletekhez, konkrétabban: i. a jelenlegi 609/2014/EU, Euratom rendelethez a tradicionális saját források, illetve a hozzáadottérték-adón alapuló és a bruttó nemzeti jövedelmen alapuló saját források tekintetében; és ii. a rendelkezésre bocsátásról szóló kiegészítő rendeletjavaslathoz a közös összevont társaságiadó-alaphoz kapcsolódó, az európai uniós kibocsátáskereskedelmi rendszeren alapuló és a műanyag csomagolási hulladékon alapuló új saját források tekintetében.
               
            
            
               •Összhang az Unió egyéb szakpolitikáival
            
            
               
                  A saját források jellege miatt kezelésük nagyban függ más uniós szakpolitikák helyes végrehajtásától: 
               
            
            
               –a tradicionális saját források (főként vámok) a vámunióhoz kötődnek;
            
            
               –a hozzáadottérték-adón alapuló és a közös összevont társaságiadó-alaphoz kapcsolódó saját források az egységes piachoz és az adópolitikához kötődnek;
            
            
               –az európai uniós kibocsátáskereskedelmi rendszeren és a műanyag csomagolási hulladékon alapuló saját források a környezetvédelmi és az éghajlat-politikához kötődnek.
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               
                  E rendelet jogalapja az Európai Unió működéséről szóló szerződés 311. cikkének negyedik bekezdése. További hivatkozása az új sajátforrás-határozat 7. cikke (a 2014. évi sajátforrás-határozat 9. cikke).
               
            
            
               •Szubszidiaritás (nem kizárólagos hatáskör esetén) 
            
            
               
                  Az uniós költségvetés és a bevételeit adó saját források jellege miatt a saját források rendszerére vonatkozó végrehajtási intézkedéseket az Unió egészét figyelembe vevő szempontrendszert követve kell kialakítani, ami a tagállamok által nem valósítható meg.
               
            
            
               •Arányosság
            
         
         
            
               
                  Ez az új rendeletre irányuló javaslat átveszi a hatályos végrehajtási intézkedések többségét. Az új saját forrásoknak az új sajátforrás-határozatba való beemelése szükségessé teszi a jogszabályok aktualizálását, amely az új saját forrásokra vonatkozó végrehajtási intézkedések kidolgozását és a meglévő intézkedések javítását foglalja magában.
               
               
                  Az e javaslatban szereplő végrehajtási intézkedések a jelenlegi rendszert és a Bizottság 2011. évi COM(2011) 740 javaslatát követik, azt a sokrétű és új saját forrásokkal jellemzett új környezethez igazítva. A saját források rendszerének jó működése az Uniónak és a tagállamoknak is érdeke, ezért a kontroll- és ellenőrzési intézkedések úgy kerülnek kialakításra, hogy lehetővé tegyék az uniós szervek és a tagállamok zökkenőmentes együttműködését.
               
               
                  A javaslat emellett tartalmaz olyan rendelkezéseket is, amelyek tekintetében különösen fontos a megfelelő parlamenti felügyelet. 
               
            
            
               •A jogi aktus típusának megválasztása
            
            
               
                  Az Európai Unió működéséről szóló szerződés 311. cikkének negyedik bekezdése kifejezetten kimondja, hogy „[a]z Unió saját forrásainak rendszerére vonatkozó végrehajtási intézkedéseket (...) rendeletekben a Tanács állapítja meg (...)”.
               
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               
                  Az új sajátforrás-határozatra irányuló javaslat indokolása nagyobb áttekintést ad a sajátforrás-rendszer reformjának szükségességét elemző közelmúltbeli jelentésekről és dokumentumokról.
               
               
                  Ezek következtetései alapján új rendeletet kell alkotni a saját források rendszerére vonatkozó végrehajtási rendelkezések megállapításáról, mivel a hatályos 608/2014/EU, Euratom rendelet csak a tradicionális saját forrásokra, illetve a hozzáadottérték-adón alapuló és a bruttó nemzeti jövedelmen alapuló saját forrásokra vonatkozik, míg a javasolt sajátforrás-határozat olyan új saját forrásokat vezet be, amelyek esetében kontroll- és ellenőrzési intézkedések szükségesek.
               
               
                  A végrehajtási intézkedések a már hatályban lévő rendelkezéseket követik, mivel a javaslat a 608/2014/EU, Euratom tanácsi rendelettel létrehozott rendszert terjeszti ki az új saját forrásokra. A javasolt rendelet emellett kiegészíti az új saját forrásokról szóló releváns jogszabályokat, illetve azokra hivatkozik. Ezért a javasolt végrehajtási intézkedések a jelenlegi rendszer folytatásának minősülnek, kiterjesztve azt az új saját forrásokra.
               
               
                  Ez a javaslat nem kötődik a Célravezető és hatásos szabályozás programhoz; érintettjei nem mikrovállalkozások, kis- és középvállalkozások vagy egyéb érdekeltek, hanem a tagállamok. A javaslat elvben nincs hatással a az uniós ágazatok versenyképességére vagy a nemzetközi kereskedelemre. A javaslat nem érinti az alapjogok védelmét.
               
            
            
               4.KÖLTSÉGVETÉSI VONZATOK
            
            
               E javaslat és a saját forrásokra vonatkozó jogalkotási csomag költségvetési vonzatait az új saját források rendelkezésre bocsátásáról szóló rendeletjavaslathoz csatolt pénzügyi kimutatás ismerteti. A megreformált sajátforrás-rendszer a jelenlegivel azonos szintű igazgatási előirányzatokat és személyzeti erőforrásokat igényel.
            
            
               5.EGYÉB ELEMEK
            
            
               
                  A saját forrásokról szóló jogszabályok – és így a végrehajtási intézkedésekről szóló rendelet – alkalmazását rendszeresen megvitatja majd a saját forrásokkal foglalkozó tanácsadó bizottság.
               
               
                  A Bizottság javaslatai a következőként foglalhatók össze:
               
               
                  I. fejezet – A saját források meghatározása
               
            
            
               –A javaslat 1. cikke (Alkalmazandó lehívási mértékek) meghatározza az új sajátforrás-határozatra irányuló bizottsági javaslat 2. cikke (1) bekezdésének b), c), d) és e) pontjában említett sajátforrás-kategóriákra (vagyis a hozzáadottérték-adón, a közös összevont társaságiadó-alapon, az európai uniós kibocsátáskereskedelmi rendszeren és a műanyag csomagolási hulladékon alapuló saját forrásokra) alkalmazandó egységes lehívási mértékeket.
            
            
               –A javaslat 2. cikke (Referenciaként használt bruttó nemzeti jövedelem és annak jelentős változásai) a 2014/335/EU, Euratom sajátforrás-határozat 2. cikke (7) bekezdésének és 3. cikke (4) bekezdésének rendelkezéseit veszi át aktualizált formában.
            
            
               –A javaslat 3. cikke (Az egyenleg kiszámítása és elszámolása) a 608/2014/EU, Euratom rendelet 1. cikkének rendelkezéseit veszi át aktualizált formában.
            
            
               
                  II. fejezet – Az ellenőrzésre és a felügyeletre vonatkozó rendelkezések és a vonatkozó jelentéstételi követelmények
               
            
         
         
            
               –A javaslat 4. cikke (Ellenőrzés és felügyelet) a 608/2014/EU, Euratom rendelet 2. cikkének rendelkezéseit veszi át aktualizált formában, a javasolt sajátforrás-határozat 2. cikke (1) bekezdésének c), d) és e) pontjában meghatározott saját forrásokkal kapcsolatban. A cikk emellett átveszi az 1553/89/EGK, Euratom tanácsi rendelet 11. cikke (1) bekezdésének a hozzáadottérték-adón alapuló saját forrásra vonatkozó külön ellenőrzési rendelkezéseit. Annak érdekében, hogy a rendszer a lehető legnagyobb mértékben alkalmazható legyen az összes saját forrásra, egyszerűsítésre törekedtünk.
            
            
               –A javaslat 5. cikke (A Bizottság megbízottjainak hatásköre és kötelezettségei) a 608/2014/EU, Euratom rendelet 3. cikkének rendelkezéseit veszi át aktualizált formában. Annak érdekében, hogy a rendszer az összes saját forrásra alkalmazható legyen, egyszerűsítésre törekedtünk.
            
            
               –A javaslat 6. cikke (Az ellenőrzések előkészítése és lefolytatása) a 608/2014/EU, Euratom rendelet 4. cikkének rendelkezéseit veszi át aktualizált formában. Annak érdekében, hogy a rendszer a lehető legnagyobb mértékben alkalmazható legyen az összes saját forrásra, egyszerűsítésre törekedtünk.
            
            
               –A javaslat 7. cikke (A tradicionális saját forrásokra való jogosultságokat érintő csalás és szabálytalanság bejelentése) a 608/2014/EU, Euratom rendelet 5. cikkének rendelkezéseit tartja fenn, változatlan formában, mivel ezek a rendelkezések csak a tradicionális saját források szempontjából relevánsak.
            
            
               –A javaslat 8. cikke (A tagállamok jelentései a tradicionális forrásokra vonatkozóan általuk végzett ellenőrzésekről) a 608/2014/EU, Euratom rendelet 6. cikkének rendelkezéseit tartja fenn, változatlan formában, mivel ezek a rendelkezések csak a tradicionális saját források szempontjából relevánsak.
            
            
               
                  III. fejezet – Bizottság és záró rendelkezések
               
            
            
               –A javaslat 9. cikke (Bizottsági eljárás) a 182/2011/EU rendelet értelmében a Bizottságra ruházandó végrehajtási hatáskörökről rendelkezik.
            
            
               –A javaslat 10. cikke (Záró rendelkezések) hatályon kívül helyezi a 608/2014/EU, Euratom rendeletet.
            
            
               –A javaslat 11. cikke (Hatálybalépés) kimondja, hogy a rendeletnek a sajátforrás-határozattal egy időben kell hatályba lépnie. Ez a rendelet 2021. január 1-jétől visszamenőleges hatállyal lesz alkalmazandó az európai uniós kibocsátáskereskedelmi rendszeren alapuló és az újrafeldolgozatlan műanyag csomagolási hulladékon alapuló saját forrásokra. A közös összevont társaságiadó-alaphoz kapcsolódó saját forrásra vonatkozó rendelkezések a közös összevont társaságiadó-alapról szóló irányelv átültetési időszakának végét követő második évtől lesznek alkalmazandók.
            
            
               2018/0132 (APP)
            
            
               Javaslat
            
            
               A TANÁCS RENDELETE
            
            
               az Európai Unió saját forrásainak rendszerére vonatkozó végrehajtási intézkedések megállapításáról
               
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 311. cikke negyedik bekezdésére,
            
            
               tekintettel az Európai Atomenergia-közösséget létrehozó szerződésre és különösen annak 106a. cikkére,
            
            
               tekintettel az Európai Unió saját forrásainak rendszeréről szóló, [DATE]-i (EU, Euratom) 20xx/xxxx tanácsi határozatra
                  8
                és különösen annak 7. cikkére,
            
            
               tekintettel az Európai Bizottság javaslatára,
            
            
               a jogalkotási aktus tervezete nemzeti parlamenteknek való megküldését követően,
            
            
               tekintettel az Európai Parlament egyetértésére
                  9
               ,
            
         
         
            
               különleges jogalkotási eljárás keretében,
            
            
               mivel:
            
            
               (1)A saját források valamennyi típusára alkalmazandó általános rendelkezések esetében – ideértve a saját források alkalmazandó lehívási mértékeinek az (EU, Euratom) 20xx/xxxx határozat 2. cikke (1) bekezdésének b)–e) pontjában meghatározott felső korlátokon belüli meghatározását is – a Szerződésben meghatározott megfelelő parlamenti felügyelet szükséges.
            
            
               (2)A koherencia érdekében a 2014/335/EU, Euratom tanácsi határozat
                  10
                néhány, például a referenciaként használt bruttó nemzeti jövedelemre és annak jelentős változásaira vonatkozó rendelkezését, valamint e forrásnak az (EU, Euratom) 20xx/xxxx határozat 2. cikke (1) bekezdésének f) pontjában említett egységes lehívási mértékét bele kell foglalni ebbe a rendeletbe.
            
            
               (3)Annak érdekében, hogy az Unió rendelkezésére bocsátott pénzügyi források összege változatlan maradjon, az 549/2013/EU európai parlamenti és tanácsi rendeletnek
                  11
                a bruttó nemzeti jövedelem szintjében jelentős változáshoz vezető módosítása esetén helyénvaló kiigazítani az Unió saját forrásainak kifizetésekre és kötelezettségvállalásokra vonatkozó, az (EU, Euratom) 20xx/xxx határozat 3. cikkének (1) és (2) bekezdésében a bruttó nemzeti jövedelem százalékában meghatározott felső határait.
            
            
               (4)A koherencia érdekében a 608/2014/EU, Euratom tanácsi rendelet
                  12
                néhány rendelkezését fenn kell tartani ebben a rendeletben. Ezek a rendelkezések az egyenleg kiszámítását és elszámolását, a saját források ellenőrzését és felügyeletét, a vonatkozó jelentéstételi követelményeket, valamint a saját forrásokkal foglalkozó tanácsadó bizottságot érintik.
            
            
               (5)A koherencia érdekében az 1553/89/EGK, Euratom tanácsi rendelet ellenőrzésekkel kapcsolatos rendelkezéseit bele kell foglalni ebbe a rendeletbe.
            
            
               (6)A költségvetési egyensúly biztosítása érdekében a pénzügyi év során a tényleges összkiadást meghaladó bevételi többletet át kell vinni a következő pénzügyi évre. Meg kell tehát határozni az átviendő egyenleget. 
            
            
               (7)A tagállamoknak műveletellenőrzéseket és vizsgálatokat kell végezniük az Unió saját forrásainak megállapításával és rendelkezésre bocsátásával kapcsolatban. A saját forrásokra vonatkozó pénzügyi szabályok alkalmazásának megkönnyítése érdekében biztosítani kell a tagállamok és a Bizottság közötti együttműködést.
            
            
               (8)Az Unió sajátforrás-rendszerének átláthatóságát a költségvetési hatóság részére nyújtott megfelelő tájékoztatás révén kell biztosítani. Ebből következően a tagállamoknak a Bizottság számára meg kell őrizniük, és adott esetben rendelkezésére kell bocsátaniuk az ahhoz szükséges dokumentumokat és információt, hogy a Bizottság gyakorolhassa az Unió saját forrásai tekintetében ráruházott hatáskört.
            
            
               (9)A következetesség és egyértelműség kedvéért rendelkezéseket kell hozni az Unió saját forrásaival kapcsolatos ellenőrzésekben részt vevő tisztviselők, egyéb alkalmazottak és kirendelt nemzeti szakértők hatáskörére és kötelezettségeire vonatkozóan. Meg kell határozni különösen azokat a szakmai titoktartásra és a személyes adatok védelmére vonatkozó szabályokat, amelyeket az Unió valamennyi tisztviselőjének, egyéb alkalmazottjának és a kirendelt nemzeti szakértőknek be kell tartaniuk. Meg kell állapítani a kirendelt nemzeti szakértők jogállását, valamint meg kell teremteni annak a lehetőségét, hogy az érintett tagállam kifogással éljen azzal szemben, hogy más tagállam tisztviselője is részt vegyen az ellenőrzésen.
            
            
               (10)Azoknak az eljárásoknak, amelyek révén a saját források beszedéséért felelős tagállamok jelentést tesznek a Bizottságnak, lehetővé kell tenniük, hogy a Bizottság – különösen csalás, illetve szabálytalanság gyanúja esetén – figyelemmel tudja kísérni a saját források beszedésére irányuló intézkedéseket. 
            
            
               (11)Annak biztosítása érdekében, hogy e rendelet végrehajtása egységes feltételek mellett történjen, a Bizottságot végrehajtási hatáskörrel kell felruházni a tradicionális saját forrásokra való jogosultságokat érintő csalásról és szabálytalanságról történő jelentéstétellel és a tagállamok éves jelentéseivel kapcsolatos részletes szabályok megállapítása tekintetében. E hatásköröket a 182/2011/EU európai parlamenti és tanácsi rendeletnek
                  13
                megfelelően kell gyakorolni. 
            
            
               (12)A jelentéstételre vonatkozó jogi aktusok technikai jellegére való tekintettel tanácsadó bizottsági eljárással kell elfogadni azon végrehajtási aktusokat, amelyek a tradicionális saját forrásokra való jogosultságokat érintő csalásról és szabálytalanságról való jelentéstétellel és a tagállamoknak az általuk végzett ellenőrzésekről készített éves jelentéseivel kapcsolatos részletes szabályokat határozzák meg. 
            
            
               (13)A következetesség érdekében és az (EU, Euratom) 20xx/xxxx határozat 9. cikkét figyelembe véve e rendeletnek az említett határozattal megegyező napon kell hatályba lépnie, és a rendeletet 2021. január 1-jétől kell alkalmazni, Az (EU, Euratom) 20xx/xxxx határozat 2. cikke (1) bekezdésének c) pontjában említett saját forrásokra vonatkozó rendelkezéseket az említett határozat 9. cikkének megfelelően meghatározott naptól kell alkalmazni,
            
            
               ELFOGADTA EZT A RENDELETET:
            
            
               I. fejezet
            
            
               A saját források meghatározása
            
            
               1. cikk
            
            
               Alkalmazandó lehívási mértékek
            
         
         
            
               (1)
                     Az (EU, Euratom) 20xx/xxxx határozat 2. cikke (1) bekezdésének b) pontjában említett saját forrásra, vagyis az általános héamérték alá tartozó adóköteles forgalomból beszedett hozzáadottértékadó-bevételek egy arányának és a nemzeti általános hozzáadottértékadó-mértéknek a hányadosára alkalmazott egységes lehívási mérték 1 %.
            
            
               (2)
                     Az (EU, Euratom) 20xx/xxxx határozat 2. cikke (1) bekezdésének c) pontjában említett saját forrásra, vagyis a közös összevont társaságiadó-alapra vonatkozó uniós szabályok alapján az egyes tagállamokhoz rendelt adóköteles nyereség arányára alkalmazott egységes lehívási mérték 3 %.
            
            
               (3)
                     Az (EU, Euratom) 20xx/xxxx határozat 2. cikke (1) bekezdésének d) pontjában említett saját forrásra, vagyis a 2003/87/EK irányelv 10. cikke (2) bekezdésének a) pontjában említett, árverés útján értékesítendő kibocsátási egységekből származó bevételeknek és az említett irányelv 10c. cikkének (3) bekezdésében meghatározott, az energiaágazat korszerűsítését szolgáló átmenetileg ingyenes kibocsátási egységek piaci értékének megfelelő összegre alkalmazott egységes lehívási mérték 20 %.
            
            
               (4)
                     Az (EU, Euratom) 20xx/xxxx határozat 2. cikke (1) bekezdésének e) pontjában említett saját forrásra, vagyis az újrafeldolgozatlan műanyag csomagolási hulladék tömegére alkalmazott egységes lehívási mérték kilogrammonként 0,80 EUR.
            
            
               Az első albekezdés alkalmazásában „műanyag” az 1907/2006/EK európai parlamenti és tanácsi rendelet 3. cikkének 5. pontjában említett polimer, amely adalékanyagokat vagy más vegyi anyagokat is tartalmazhat; a „csomagolási hulladék” és az „újrafeldolgozás” a 94/62/EK irányelv 3. cikkében meghatározott fogalom. 
            
            
               Az újrafeldolgozatlan műanyag csomagolási hulladék tömege a tagállamban az adott évben keletkezett műanyag csomagolási hulladék tömegének és az adott évben újrafeldolgozott műanyag csomagolási hulladék 94/62/EK irányelv szerint megállapított tömegének a különbsége.
            
            
               2. cikk
            
            
               Referenciaként használt bruttó nemzeti jövedelem és annak jelentős változásai
            
            
               (1)
                     Az (EU, Euratom) 20xx/xxxx határozat 2. cikke (1) bekezdésének f) pontjában említett bruttó nemzeti jövedelem az a piaci áron számított éves bruttó nemzeti jövedelem, amelyet a Bizottság az 549/2013/EU rendelet alkalmazásával bocsát rendelkezésre.
            
            
               (2)
                     Ha az 549/2013/EU rendelet módosítása jelentős változáshoz vezet a bruttó nemzeti jövedelemben, akkor a Bizottság az említett változásnak az (EU, Euratom) 20xx/xxxx határozattal összefüggésben való figyelembevételekor tájékoztatja az Európai Parlamentet és a Tanácsot az (EU, Euratom) 20xx/xxxx rendelet
                  14
                5. cikkében megállapított többéves pénzügyi keret technikai módosításának eredményéről.
            
            
               (3)
                     Ha az 549/2013/EU rendelet módosítása jelentős változáshoz vezet a bruttó nemzeti jövedelem szintjében, akkor a Bizottság az alábbi képlet alapján újraszámítja a kifizetéseknek és kötelezettségvállalásoknak az (EU, Euratom) 20xx/xxxx határozat 3. cikkének (1) és (2) bekezdésében meghatározott felső határait:
            
            
               GNIt-2 + GNIt-1 + GNIt ESA aktuális
            
            
               1,29 % (1,35 %) *
                     ________________________________
            
            
            
               GNIt-2 + GNIt-1 + GNIt ESA módosított
            
            
               A képletben a „GNI” a bruttó nemzeti jövedelmet, a „t” pedig az utolsó olyan teljes évet jelöli, amelyre vonatkozóan rendelkezésre állnak az 1287/2003/EK, Euratom tanácsi rendeletben
                  15
                meghatározott adatok; az „ESA” a nemzeti és regionális számlák európai rendszere az Unióban.
            
            
               3. cikk
            
            
               Az egyenleg kiszámítása és elszámolása
            
            
               (1)
                     Az (EU, Euratom) 20xx/xxxx határozat 5. cikkének alkalmazásában egy adott pénzügyi év egyenlege a következővel egyenlő: az adott pénzügyi évben beszedett bevételek összege és az adott pénzügyi év előirányzatainak terhére kifizetett összegek különbözete, növelve a 966/2012/EU, Euratom európai parlamenti és tanácsi rendelet
                  16
                (a továbbiakban: a költségvetési rendelet) 13. cikke alapján az adott pénzügyi évre átvitt előirányzatok összegével.
            
            
               Ezt a különbözetet vagy növelni vagy pedig csökkenteni kell a visszavont előirányzatok előző pénzügyi évekről átvitt nettó összegével. A költségvetési rendelet 8. cikkének (1) bekezdésétől eltérve a különbözetet a következőkkel is növelni vagy csökkenteni kell:
            
         
         
            
               a)az előző pénzügyi évről a költségvetési rendelet 13. cikkének (1) és (4) bekezdése értelmében átvitt nem differenciált előirányzatokat az euróárfolyam változása miatt meghaladó kifizetések;
            
            
               b)a pénzügyi év során jelentkező árfolyamnyereségek és -veszteségek egyenlege.
            
            
               (2)
                     A Bizottság minden pénzügyi év októberének vége előtt becslést készít az egész évre nézve beszedett saját forrásokról az abban az időpontban rendelkezésére álló adatok alapján. Bármely, az eredeti becslésekhez képest számottevő eltérés alapot adhat a következő pénzügyi év költségvetési tervezetére vonatkozó módosítási indítványra vagy a folyó pénzügyi évre vonatkozó költségvetés-módosításra.
            
            
               II. fejezet
            
            
               Az ellenőrzésre és a felügyeletre vonatkozó rendelkezések és a vonatkozó jelentéstételi követelmények
            
            
               4. cikk
            
            
               Ellenőrzési és felügyeleti intézkedések
            
            
               (1)
                     Az (EU, Euratom) 20xx/xxxx határozat 2. cikkének (1) bekezdésében említett saját forrásokra vonatkozóan az e rendeletben meghatározottaknak megfelelően – a közös összevont társaságiadó-alapról szóló tanácsi irányelv, az 1031/2010/EU bizottsági rendelet
                  17
                és az 1287/2003/EK, Euratom tanácsi rendelet
                  18
                sérelme nélkül – ellenőrzéseket kell végezni.
            
            
               (2)
                     A tagállamok minden szükséges intézkedést megtesznek annak érdekében, hogy az (EU, Euratom) 20xx/xxxx határozat 2. cikkének (1) bekezdésében említett saját források a Bizottság rendelkezésére álljanak. A tagállamok kérésre a Bizottság rendelkezésére bocsátanak bizonyos dokumentumokat.
            
            
               (3)
                     A tagállamok elvégzik az (EU, Euratom) 20xx/xxxx határozat 2. cikkének (1) bekezdésében említett saját források kiszámítására, megállapítására és rendelkezésre bocsátására vonatkozó műveletellenőrzéseket és vizsgálatokat.
            
            
               (4)
                     A tagállamok a Bizottság kérésére további ellenőrzéseket végeznek. Kérésében a Bizottság nyilatkozik a kiegészítő ellenőrzés okairól. 
            
            
               (5)
                     A tagállamok a Bizottság kérésére a Bizottságot bevonják az általuk végzett ellenőrzésekbe. Amennyiben erre sor kerül, a Bizottság – ha e rendelet alkalmazása megköveteli – jogosult betekinteni a saját források kiszámítását, megállapítását és rendelkezésre bocsátását igazoló dokumentumokba és minden egyéb, az igazoló dokumentumokkal kapcsolatos megfelelő dokumentumba.
            
            
               (6)
                     A Bizottság maga is végezhet helyszíni ellenőrzéseket. A Bizottság ilyen ellenőrzésekre felhatalmazott megbízottjai jogosultak betekinteni az ellenőrzések tekintetében az (5) bekezdésben meghatározott dokumentumokba. A tagállamoknak segíteniük kell az említett ellenőrzéseket.
            
            
               (7)
                     Az (EU, Euratom) 20xx/xxxx határozat 2. cikke (1) bekezdésének b) pontjában említett, hozzáadottérték-adón alapuló saját forrásra vonatkozó ellenőrzési és felügyeleti intézkedéseket a tagállamok illetékes hatóságaival együtt kell végrehajtani. Az ilyen ellenőrzések során a Bizottság ellenőrzi különösen azt, hogy helyesen végezték-e el a becslési alap központosítására és a begyűjtött hozzáadottérték-adó nettó összegének meghatározására irányuló műveleteket. Biztosítja továbbá, hogy az 1553/89/EGK, Euratom tanácsi rendelet 3. cikkének (1) bekezdésében említett ügyletekből származó, az általános mértékű hozzáadottérték-adón alapuló saját forrás összegének meghatározására szolgáló számítások – és adott esetben a felhasznált adatok – megfeleljenek az említett rendeletnek.
            
            
               (8)
                     Ha az ellenőrzések az (EU, Euratom) 20xx/xxxx határozat 2. cikke (1) bekezdésének e) pontjában említett, újrafeldolgozatlan műanyag csomagolási hulladékon alapuló saját forrásra vonatkoznak, akkor a Bizottság jogosult betekinteni a 94/62/EK irányelvben említett eljárások dokumentumaiba és az irányelvben említett adatokba is. 
            
            
               (9)
                     Az (EU, Euratom) 20xx/xxxx határozat 2. cikke (1) bekezdésének f) pontjában említett, bruttó nemzeti jövedelmen alapuló saját forrásra vonatkozó ellenőrzési és felügyeleti intézkedések esetében:
            
            
               a)a Bizottság az érintett tagállammal közösen minden évben ellenőrzi, hogy a közölt aggregátumok nem tartalmaznak-e összesítési hibákat, különösen az 1287/2003/EK, Euratom rendelettel létrehozott, bruttó nemzeti jövedelemmel foglalkozó bizottság által bejelentett esetekben; ennek során egyedi esetekben – ha másképp lehetetlen a megfelelő értékelés – a Bizottság a számításokat és az alapstatisztikákat is ellenőrizheti, kivéve az egyes vállalkozásokkal vagy személyekkel kapcsolatos adatokat; 
            
            
               b)a Bizottság jogosult betekinteni az 1287/2003/EK, Euratom rendelet 3. cikkében említett statisztikai eljárásokhoz és alapstatisztikákhoz kapcsolódó dokumentumokba is. 
            
            
               (10)
                     Az e cikkben említett műveletellenőrzések és vizsgálatok nem érintik a következőket: 
            
            
               a)a tagállamok által a törvényeikkel, rendeleteikkel, illetve közigazgatási rendelkezéseikkel összhangban végzett ellenőrzések;
            
         
         
            
               b)az Európai Unió működéséről szóló szerződés 287. és 319. cikkében előírt intézkedések;
            
            
               c)az Európai Unió működéséről szóló szerződés 322. cikke (1) bekezdésének b) pontja alapján hozott ellenőrzési intézkedések. 
            
            
               (11)
                     Az e cikkben említett ellenőrzési és felügyeleti intézkedések alkalmazásában a Bizottság kérheti a tagállamoktól a releváns dokumentumok vagy jelentések beküldését vagy a Bizottság számára való rendelkezésre bocsátását. 
            
            
               5. cikk
            
            
               A Bizottság megbízottjainak hatásköre és kötelezettségei
            
            
               (1)
                     A Bizottság a 4. cikkben említett ellenőrzések elvégzésére kinevezi valamelyik tisztviselőjét vagy egyéb alkalmazottját (a továbbiakban: megbízott).
            
            
               A Bizottság minden egyes ellenőrzés esetében megbízólevelet ad megbízottjainak, amely tartalmazza azok személyazonosságát és hivatalos minőségét.
            
            
               A tagállamok által a Bizottsághoz kirendelt nemzeti szakértők részt vehetnek az ellenőrzésekben.
            
            
               Az érintett tagállam kifejezett és előzetes egyetértésével a Bizottság megfigyelőként más tagállam tisztviselőinek segítségét is igénybe veheti. A Bizottság biztosítja, hogy ezek a tisztviselők eleget tegyenek az e cikk (3) bekezdésében foglaltaknak.
            
            
               (2)
                     A 4. cikkben említett saját forrásokra vonatkozó ellenőrzések során a megbízottak az érintett tagállam tisztviselőire vonatkozó szabályoknak megfelelően kötelesek eljárni. Az e cikk (3) bekezdésében foglalt feltételek értelmében szakmai titoktartás kötelezi őket.
            
            
               A Bizottság tiszteletben tartja a statisztikai adatok bizalmas kezelésének a 223/2009/EK európai parlamenti és tanácsi rendeletben
                  19
                megállapított elvét.
            
            
               A megbízott szükség esetén kapcsolatba léphet az adóssal, azonban kizárólag a tradicionális saját forrásokra vonatkozó ellenőrzésekkel kapcsolatban, és kizárólag azon illetékes hatóságokon keresztül, amelyeknek a saját források beszedésére vonatkozó eljárásai az ellenőrzés tárgyát képezik.
            
            
               (3)
                     Az e rendelet alapján bármilyen formában közölt vagy szerzett információ szakmai titoktartás hatálya alá tartozik, és az információ begyűjtésének helye szerinti tagállam nemzeti jogszabályaiban, illetve az uniós intézményekre vonatkozó megfelelő rendelkezésekben meghatározott, a hasonló információkat megillető védelemben részesül.
            
            
               Az első albekezdésben említett információ csak az uniós vagy tagállami intézmények azon alkalmazottaival közölhető, akiket munkakörüknél fogva értesíteni kell, és az e rendeletben meghatározottól eltérő célokra kizárólag azon tagállam előzetes hozzájárulásával használható fel, amely kiadta azt.
            
            
               Az első és második albekezdés az Unió tisztviselőire és egyéb alkalmazottaira, valamint a kirendelt nemzeti szakértőkre alkalmazandó.
            
            
               (4)
                     A Bizottság biztosítja, hogy a hatáskörében eljáró megbízottak és más személyek betartsák az (EU) 2016/679 európai parlamenti és tanácsi rendelet
                  20
                és a 45/2001/EK európai parlamenti és tanácsi rendelet
                  21
                rendelkezéseit, valamint a személyes adatok védelmére vonatkozó egyéb uniós és nemzeti szabályokat.
            
            
               6. cikk
            
            
               Az ellenőrzések előkészítése és lefolytatása 
            
            
               (1)
                     A Bizottság megfelelő indoklást tartalmazó közleményben időben értesíti az ellenőrzésről az ellenőrzés helyszínéül szolgáló tagállamot. Az ellenőrzésben az érintett tagállam megbízottjai is részt vehetnek.
            
            
               (2)
                     A saját forrásokra vonatkozó ellenőrzéseket a megbízottak végzik. A munkaszervezés érdekében a megbízottaknak fel kell venniük a kapcsolatot a tagállamok illetékes hatóságaival.
            
         
         
            
               (3)
                     A saját forrásokra vonatkozó, a Bizottság bevonásával zajló ellenőrzések során a munkaszervezésért és az érintett szervezeti egységekkel való kapcsolattartásért az érintett tagállam által kijelölt szervezeti egység felel.
            
            
               (4)
                     A saját forrásokra vonatkozó helyszíni ellenőrzéseket a megbízottak végzik. A munkaszervezés, valamint az ellenőrzésben érintett szervezeti egységekkel – adott esetben az adósokkal – való kapcsolattartás céljából a megbízottaknak a helyszíni ellenőrzés előtt fel kell venniük a kapcsolatot az érintett tagállam által kijelölt tisztviselőkkel. Ilyen típusú ellenőrzés esetén a megbízólevelet tartalmazó dokumentumnak ismertetnie kell az ellenőrzés célját és tárgyát.
            
            
               (5)
                     A tagállamok biztosítják, hogy a saját források kiszámításáért, megállapításáért, beszedéséért és rendelkezésre bocsátásáért felelős szervezeti egységek vagy szervek, valamint az ezekre irányuló ellenőrzéssel a tagállam által megbízott hatóságok megadják a megbízottaknak a feladataik ellátásához szükséges segítséget.
            
            
               A tradicionális saját forrásokra vonatkozó helyszíni ellenőrzések esetében az érintett tagállamok időben tájékoztatják a Bizottságot az ellenőrzésben való részvétellel és a megbízottaknak a feladataik ellátásához történő segítségnyújtással megbízott személyekről és hivatalos minőségükről.
            
            
               (6)
                     A 4. cikk szerinti ellenőrzések és vizsgálatok eredményét – a tagállamok által elvégzett ellenőrzések kivételével – a megfelelő csatornákon keresztül három hónapon belül az érintett tagállam tudomására kell hozni. A tagállam a jelentés kézhezvételét követő három hónapon belül benyújtja észrevételeit. A Bizottság azonban kellő indokolás mellett kérheti, hogy a tagállam egyes pontokkal kapcsolatban a jelentés kézhezvételét követő egy hónapon belül nyújtsa be észrevételeit. Az érintett tagállam közlemény útján megtagadhatja a válaszadást; a közleményben részleteznie kell a Bizottság kérésének teljesítését megakadályozó körülményeket.
            
            
               Ezt követően az első albekezdésben említett eredményeket és észrevételeket – az (EU, Euratom) 20xx/xxxx határozat 2. cikke (1) bekezdésének b), c), d) és e) pontjában említett saját források ellenőrzéséről szóló összefoglaló jelentéssel együtt – ismertetni kell a többi tagállammal.
            
            
               Amennyiben a helyszíni vagy a Bizottság bevonásával zajló, a tradicionális saját forrásokra vonatkozó ellenőrzés nyomán módosítani vagy helyesbíteni kell a Bizottságnak megküldött sajátforrás-kimutatások vagy -nyilatkozatok adatait, és a helyesbítésekhez új kimutatásra vagy nyilatkozatra van szükség, akkor az új kimutatásban vagy nyilatkozatban megfelelő megjegyzésekkel jelezni kell a releváns változtatásokat.
            
            
               7. cikk
            
            
               A tradicionális saját forrásokra való jogosultságokat érintő csalás és szabálytalanság bejelentése
            
            
               (1)
                     Az egyes negyedévek végét követő két hónapban a tagállamok a Bizottság számára leírást küldenek az (EU, Euratom) 20xx/xxxx határozat 2. cikke (1) bekezdésének a) pontjában említett tradicionális saját források vonatkozásában a 10 000 EUR-t meghaladó jogosultsági összegekkel kapcsolatban észlelt csalási és szabálytalansági esetekről.
            
            
               Az első albekezdésben említett időszakon belül mindegyik tagállam tájékoztatja a Bizottságot azon csalási és szabálytalansági ügyek állásáról, amelyeket már bejelentett a Bizottságnak, és amelyek esetében még nem számolt be a jogosultság beszedéséről, törléséről vagy be nem szedéséről.
            
            
               (2)
                     A Bizottság az e cikk (1) bekezdésében említett leírások formájának meghatározása céljából végrehajtási jogi aktusokat fogad el. E végrehajtási jogi aktusok elfogadása a 9. cikk (2) bekezdésében ismertetett tanácsadó-bizottsági eljárással összhangban történik.
            
            
               (3)
                     Az e cikk (1) bekezdésében említett bejelentésekről összefoglaló készül, amely bekerül az Európai Unió működéséről szóló szerződés 325. cikkének (5) bekezdésében említett bizottsági jelentésbe.
            
            
               8. cikk
            
            
               A tagállamok jelentései a tradicionális forrásokra vonatkozóan általuk végzett ellenőrzésekről
            
            
               (1)
                     A tagállamok évente részletes jelentést nyújtanak be a Bizottságnak a tradicionális saját forrásokra vonatkozóan végzett ellenőrzéseikről és azok eredményéről, az összesített adatokról, valamint az (EU, Euratom) 20xx/xxxx határozatot végrehajtó releváns rendeletek alkalmazása során felmerült fontos problémákkal kapcsolatos elvi kérdésekről, különösen a vitás pontokról. A jelentéseket az érintett pénzügyi évet követő év március 1-jéig megküldik a Bizottságnak. E jelentések alapján a Bizottság összefoglaló jelentést készít, amelyről az összes tagállamot értesíti.
            
            
               (2)
                     A Bizottság végrehajtási jogi aktusokat fogad el az e cikk (1) bekezdésében említett éves tagállami jelentések formájának meghatározása céljából. E végrehajtási jogi aktusok elfogadása a 9. cikk (2) bekezdésében ismertetett tanácsadó-bizottsági eljárással összhangban történik.
            
            
               (3)
                     A Bizottság háromévente jelentést tesz az Európai Parlamentnek és a Tanácsnak a tradicionális saját forrásokra vonatkozó ellenőrzési intézkedések működéséről.
            
            
               III. fejezet
            
            
               Bizottság és záró rendelkezések 
            
         
         
            
               9. cikk
            
            
               Bizottsági eljárás
            
            
               (1)
                     A Bizottság munkáját egy tanácsadó bizottság segíti. Ez a bizottság a 182/2011/EU rendelet szerinti bizottságnak minősül.
            
            
               (2)
                     Az e bekezdésre történő hivatkozáskor a 182/2011/EU rendelet 4. cikkét kell alkalmazni.
            
            
               10. cikk
            
            
               Záró rendelkezések
            
            
               A 608/2014/EU, Euratom rendelet hatályát veszti.
            
            
               A hatályon kívül helyezett rendeletre, továbbá az 1026/1999/EK, Euratom tanácsi rendelet és az 1150/2000/EK, Euratom rendelet rendelkezéseire történő hivatkozásokat az e rendeletre való hivatkozásnak kell tekinteni.
            
            
               11. cikk
            
            
               Hatálybalépés
            
            
               Ez a rendelet az (EU, Euratom) 20xx/xxxx határozat hatálybalépésének napján lép hatályba.
            
            
               Ezt a rendeletet 2021. január 1-jétől kell alkalmazni.
            
            
               Ennek a rendeletnek a rendelkezései a közös összevont társaságiadó-alaphoz kapcsolódó saját forrásra a közös összevont társaságiadó-alapról szóló tanácsi irányelvet átültető nemzeti rendelkezések alkalmazásának kezdőnapját követő második év január 1-jétől alkalmazandók.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                  a Tanács részéről
               
               
                  az elnök
               
            
         
         
            
                  
                     (1)
                  
                        COM(2018) 325 final (2018.5.2.).
               
               
                  
                     (2)
                  
                        A Tanács 608/2014/EU, Euratom rendelete (2014. május 26.) az Európai Unió saját forrásainak rendszerére vonatkozó végrehajtási intézkedésekről (HL L 168., 2014.6.7., 29. o.).
               
               
                  
                     (3)
                  
                        COM(2018) 322 final (2018.5.2.).
               
               
                  
                     (4)
                  
                        COM(2018) 326 final (2018.5.2.), amely a tradicionális, a héa- és a GNI-alapú saját források rendelkezésre bocsátásának módszereiről és eljárásáról, valamint a készpénzigények teljesítését célzó intézkedésekről szóló 2014. május 26-i 609/2014/EU, Euratom tanácsi rendeletet (HL L 168., 2014.6.7., 39. o.) kíséri és egészíti ki.
               
               
                  
                     (5)
                  
                        A Tanács 1553/89/EGK, Euratom rendelete (1989. május 29.) a hozzáadottérték-adóból származó saját források beszedésének végleges egységes rendszeréről (HL L 155., 1989.6.7., 9. o., magyar nyelvű különkiadás: 1. fejezet, 1. kötet, 197. o.).
               
               
                  
                     (6)
                  
                        COM(2018) 328 final (2018.5.2.).
               
               
                  
                     (7)
                  
                        A Tanács határozata (2014. május 26.) az Európai Unió saját forrásainak rendszeréről (2014/335/EU, Euratom) (HL L 168., 2014.6.7., 105. o.).
               
               
                  
                     (8)
                  
                        A Tanács (EU, Euratom) 20xx/xxxx határozata ([DÁTUM]) az Európai Unió saját forrásainak rendszeréről (HL L [...], [...], [...]. o.). 
               
               
                  
                     (9)
                  
                        HL C […]., […]., […]. o.
               
               
                  
                     (10)
                  
                        A Tanács határozata (2014. május 26.) az Európai Unió saját forrásainak rendszeréről (2014/335/EU, Euratom) (HL L 168., 2014.6.7., 105. o.).
               
               
                  
                     (11)
                  
                        Az Európai Parlament és a Tanács 549/2013/EU rendelete (2013. május 21.) az Európai Unió-beli nemzeti és regionális számlák európai rendszeréről (HL L 174., 2013.6.26., 1. o.).
               
               
                  
                     (12)
                  
                        A Tanács 608/2014/EU, Euratom rendelete (2014. május 26.) az Európai Unió saját forrásainak rendszerére vonatkozó végrehajtási intézkedésekről (HL L 168., 2014.6.7., 29. o.).
               
               
                  
                     (13)
                  
                        Az Európai Parlament és a Tanács 182/2011/EU rendelete (2011. február 16.) a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról (HL L 55., 2011.2.28., 13. o.).
               
               
                  
                     (14)
                  
                        HL L […], […], […]. o. [A többéves pénzügyi keretről szóló rendelet]
               
               
                  
                     (15)
                  
                        A Tanács 1287/2003/EK, Euratom rendelete (2003. július 15.) a piaci áron számított bruttó nemzeti jövedelem összehangolásáról (HL L 181., 2003.7.19., 1. o.).
               
               
                  
                     (16)
                  
                        Az Európai Parlament és a Tanács 966/2012/EU, Euratom rendelete (2012. október 25.) az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.).
               
               
                  
                     (17)
                  
                        A Bizottság 1031/2010/EU rendelete (2010. november 12.) az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról szóló 2003/87/EK európai parlamenti és tanácsi irányelv alapján az üvegházhatást okozó gázok kibocsátási egységei árverés útján történő értékesítésének időbeli ütemezéséről, lebonyolításáról és egyéb vonatkozásairól (HL L 302., 2010.11.18., 1. o.).
               
               
                  
                     (18)
                  
                        A Tanács 1287/2003/EK, Euratom rendelete (2003. július 15.) a piaci áron számított bruttó nemzeti jövedelem összehangolásáról (HL L 181., 2003.7.19., 1. o.).
               
               
                  
                     (19)
                  
                        Az Európai Parlament és a Tanács 223/2009/EK rendelete (2009. március 11.) az európai statisztikákról és a titoktartási kötelezettség hatálya alá tartozó statisztikai adatoknak az Európai Közösségek Statisztikai Hivatala részére történő továbbításáról szóló 1101/2008/EK, Euratom európai parlamenti és tanácsi rendelet, a közösségi statisztikákról szóló 322/97/EK tanácsi rendelet és az Európai Közösségek statisztikai programbizottságának létrehozásáról szóló 89/382/EGK, Euratom tanácsi határozat hatályon kívül helyezéséről (HL L 87., 2009.3.31., 164. o.). 
               
               
                  
                     (20)
                  
                        Az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról (HL L 119., 2016.5.4., 1. o.).
               
               
                  
                     (21)
                  
                        Az Európai Parlament és a Tanács 45/2001/EK rendelete (2000. december 18.) a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2018.5.2.
            COM(2018) 327 final
            MELLÉKLETEK
            a következőhöz:
            JavaslatA Tanács rendelete
            az Európai Unió saját forrásainak rendszerére vonatkozó végrehajtási intézkedések megállapításáról
            
               
         
         
            
               MELLÉKLET – MEGFELELÉSI TÁBLÁZAT
            
            
                     
                        608/2014/EU, Euratom rendelet
                     
                  
                  
                     
                        2014/335/EK, Euratom határozat
                     
                  
                  
                     
                        Ez a rendelet
                     
                  
               
                     
                        1. cikk
                     
                  
                  
                     
                        –
                     
                  
                  
                     
                        3. cikk
                     
                  
               
                     
                        2. cikk, (1) bekezdés
                     
                  
                  
                     
                        –
                     
                  
                  
                     
                        4. cikk, (1) bekezdés
                     
                  
               
                     
                        2. cikk, (2) bekezdés
                     
                  
                  
                     
                        –
                     
                  
                  
                     
                        4. cikk, (2) bekezdés, első mondat
                     
                  
               
                     
                        2. cikk, (3) bekezdés, a) pont
                     
                  
                  
                     
                        –
                     
                  
                  
                     
                        4. cikk, (3) bekezdés
                     
                  
               
                     
                        2. cikk, (3) bekezdés, b) pont, első és második mondat
                     
                  
                  
                     
                        –
                     
                  
                  
                     
                        4. cikk, (4) bekezdés
                     
                  
               
                     
                        2. cikk, (3) bekezdés, b) pont, harmadik mondat
                     
                  
                  
                     
                        –
                     
                  
                  
                     
                        4. cikk, (2) bekezdés, második mondat
                     
                  
               
                     
                        2. cikk, (3) bekezdés, c) pont
                     
                  
                  
                     
                        –
                     
                  
                  
                     
                        4. cikk, (5) bekezdés
                     
                  
               
                     
                        2. cikk, (3) bekezdés, d) pont
                     
                  
                  
                     
                        –
                     
                  
                  
                     
                        4. cikk, (6) bekezdés
                     
                  
               
                     
                        2. cikk, (3) bekezdés, e) pont
                     
                  
                  
                     
                        –
                     
                  
                  
                     
                        4. cikk, (10) bekezdés
                     
                  
               
                     
                        2. cikk, (4) bekezdés
                     
                  
                  
                     
                        –
                     
                  
                  
                     
                        4. cikk, (7) bekezdés
                     
                  
               
                     
                        2. cikk, (5) bekezdés
                     
                  
                  
                     
                        –
                     
                  
                  
                     
                        4. cikk, (9) bekezdés
                     
                  
               
                     
                        2. cikk, (6) bekezdés
                     
                  
                  
                     
                        –
                     
                  
                  
                     
                        4. cikk, (11) bekezdés
                     
                  
               
                     
                        3. cikk
                     
                  
                  
                     
                        –
                     
                  
                  
                     
                        5. cikk
                     
                  
               
                     
                        4. cikk, (1) bekezdés
                     
                  
                  
                     
                        –
                     
                  
                  
                     
                        6. cikk, (1) bekezdés
                     
                  
               
                     
                        4. cikk, (2) bekezdés
                     
                  
                  
                     
                        –
                     
                  
                  
                     
                        6. cikk, (3) bekezdés
                     
                  
               
                     
                        4. cikk, (3) bekezdés
                     
                  
                  
                     
                        –
                     
                  
                  
                     
                        6. cikk, (4) bekezdés
                     
                  
               
                     
                        4. cikk, (4) bekezdés
                     
                  
                  
                     
                        –
                     
                  
                  
                     
                        6. cikk, (2) bekezdés
                     
                  
               
                     
                        4. cikk, (5) bekezdés
                     
                  
                  
                     
                        –
                     
                  
                  
                     
                        6. cikk, (5) bekezdés
                     
                  
               
                     
                        4. cikk, (6) bekezdés
                     
                  
                  
                     
                        –
                     
                  
                  
                     
                        6. cikk, (6) bekezdés
                     
                  
               
                     
                        5. cikk
                     
                  
                  
                     
                        –
                     
                  
                  
                     
                        7. cikk
                     
                  
               
                     
                        6. cikk
                     
                  
                  
                     
                        –
                     
                  
                  
                     
                        8. cikk
                     
                  
               
                     
                        7. cikk
                     
                  
                  
                     
                        –
                     
                  
                  
                     
                        9. cikk
                     
                  
               
                     
                        8. cikk
                     
                  
                  
                     
                        –
                     
                  
                  
                     
                        10. cikk
                     
                  
               
                     
                        9. cikk
                     
                  
                  
                     
                        –
                     
                  
                  
                     
                        11. cikk
                     
                  
               
                     
                        –
                     
                  
                  
                     
                        2. cikk, (7) bekezdés, első albekezdés
                     
                  
                  
                     
                        2. cikk, (1) bekezdés
                     
                  
               
                     
                        –
                     
                  
                  
                     
                        2. cikk, (7) bekezdés, második albekezdés
                     
                  
                  
                     
                        2. cikk, (2) bekezdés
                     
                  
               
                     
                        –
                     
                  
                  
                     
                        3. cikk, (4) bekezdés
                     
                  
                  
                     
                        2. cikk, (3) bekezdés
                     
                  
               
                     
                        –
                     
                  
                  
                     
                        –
                     
                  
                  
                     
                        1. cikk
                     
                  
               
                     
                        –
                     
                  
                  
                     
                        –
                     
                  
                  
                     
                        4. cikk, (8) bekezdés